

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 8.oktobrī **Nr.506**

 (prot.Nr.40, 29.§)

**Par tiesībām piemērot nekustamā īpašuma**

**nodokļa atvieglojumu Latgales speciālās ekonomiskās zonas**

**kapitālsabiedrībai - SIA “SMD Baltic”**

Saskaņā ar likuma “Par nekustamā īpašuma nodokli” 1.panta pirmo daļu, 2.panta pirmo daļu, otro daļu, SIA “SMD Baltic”, reģistrācijas Nr.41503077263, juridiskā adrese Valkas iela 2B, Daugavpils, ir reģistrēta Daugavpils pilsētas domes (turpmāk – Dome) nekustamā īpašuma nodokļa administrēšanas datu bāzē, kā nodokļa maksātājs par nekustamo īpašumu Valkas ielā 2B, Daugavpilī, kadastra Nr.0500 006 0706 (turpmāk – nekustamais īpašums).

2019.gada 25.martā starp Latgales plānošanas reģiona Latgales speciālās ekonomiskās zonas pārvaldi (turpmāk – pārvalde) un SIA “SMD Baltic” tika noslēgts līgums Nr.2.12.2/3 „Par ieguldījumu veikšanu” (turpmāk – līgums Nr.2.12.2/3). Ieguldījumu projekts tika īstenots SIA “SMD Baltic” piederošajā nekustamajā īpašumā.

2019.gada 28.martā SIA “SMD Baltic” izsniegta pārvaldes atļauja Nr.2.12.3/15 “Par tiesībām piemērot tiešo nodokļu atvieglojumus Latgales speciālās ekonomiskās zonas kapitālsabiedrībai – SIA “SMD Baltic”” (turpmāk – atļauja Nr.2.12.3/15).

Atbilstoši līguma Nr.2.12.2/3 2.1.punktā noteiktajam, kas grozīts ar 2019.gada 27.septembra Vienošanās par grozījumu veikšanu, SIA “SMD Baltic” faktiski veiktā ilgtermiņa ieguldījumu summa sastādīja 148 500,00 EUR, līdz ar to, SIA “SMD Baltic” piemērojamā maksimālā tiešo nodokļu atlaižu summa minētajā līgumā paredzētajiem ieguldījumiem sastādīja 81 675,00 EUR apmērā (līguma Nr.2.12.2/3 2.4.punkts).

Līguma Nr.2.12.2/3 2.5.punkts nosaka, ka piemērojamā atbalsta procenta piemērošana notiek līdz brīdim, kad sasniegts līguma 2.4.punktā noteiktais piemērojamais maksimālais tiešo nodokļu atlaižu apmērs attiecībā pret uzkrāto ieguldījumu summu, bet ne ilgāk kā līdz 2035.gada 31.decembrim.

Pamatojoties uz likuma “Par nodokļu piemērošanu brīvostās un speciālajās ekonomiskajās zonās” 5.¹ panta pirmo daļu, 6.panta pirmo daļu, ņemot vērā SIA “SMD Baltic” 2019.gada 2.decembra iesniegumu, ar kuru tika lūgts no SIA “SMD Baltic” piemērojamās maksimālās tiešo nodokļu atlaižu summas daļu 13000 EUR apmērā piemērot nekustamā īpašuma nodoklim, ar Domes Īpašuma pārvaldīšanas departamenta 2019.gada 11.decembra lēmumu Nr.SEZ-2 “Par nekustamā īpašuma nodokļa atvieglojumu piešķiršanu” tika nolemts piešķirt SIA “SMD Baltic” nekustamā īpašuma nodokļa atvieglojumu 80 % apmērā no aprēķinātās 2019.taksācijas gadam nodokļa summas, kā arī piemērot uzkrāto nodokļa atvieglojumu summu nākamajos taksācijas periodos līdz nodokļa atvieglojuma apmēra 13000 EUR sasniegšanai. Tādējādi, SIA “SMD Baltic” piešķirtā nekustamā īpašuma nodokļa atvieglojuma summa 2019.gadā sastādīja 711,43 EUR no aprēķinātās par laika periodu no 2019.gada 1.aprīļa līdz 2019.gada 31.decembrim nodokļa summas 889,29 EUR un 2020.gadā sastādīja 1116,79 EUR no 2020.gadā aprēķinātās nodokļa summas 1395,99 EUR.

Domē tika saņemts SIA “SMD Baltic” 2020.gada 18.maija iesniegums (turpmāk – Iesniegums) ar lūgumu piešķirt nekustamā īpašuma nodokļa atvieglojumu 20 % apmērā no 2020.gadā aprēķinātās nekustamā īpašuma nodokļa summas atbilstoši likuma “Par nodokļu piemērošanu brīvostās un speciālajās ekonomiskajās zonās” 6.panta otrajai daļai, kā arī uzkrāto nodokļa atvieglojumu summu piemērot nākamajam taksācijas periodam.

Saskaņā ar likuma „Par nodokļu piemērošanu brīvostās un speciālajās ekonomiskajās zonās” 6.panta otro daļu ar pašvaldības lēmumu zonas vai licencēta kapitālsabiedrība par tās īpašumā, tiesiskajā valdījumā esošo vai lietošanā piešķirto nekustamo īpašumu, kas atrodas zonas vai brīvostas teritorijā, ir tiesīga saņemt nekustamā īpašuma nodokļa atlaidi līdz 20 procentiem no aprēķinātās (bez citu atlaižu piemērošanas) nodokļa summas.

SIA “SMD Baltic” Iesniegums tika izskatīts Domes Nekustamā īpašuma nodokļa atvieglojumu piešķiršanas komisijā un tika atbalstīts.

Pamatojoties uz likuma "[Par pašvaldībām](http://likumi.lv/ta/id/57255-par-pasvaldibam)" [14.panta](http://likumi.lv/ta/id/57255-par-pasvaldibam#p14) pirmās daļas 3.punktu, likuma “Par nodokļu piemērošanu brīvostās un speciālajās ekonomiskajās zonās” 6.panta otro daļu, 8.panta pirmo, piekto, sesto, septīto, astoto, devīto daļu, atklāti balsojot, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Noteikt, ka Latgales speciālās ekonomiskās zonas kapitālsabiedrība - SIA “SMD BALTIC”, reģistrācijas Nr.41503077263, par tās īpašumā esošo nekustamo īpašumu Valkas ielā 2B, Daugavpilī, kadastra Nr.0500 006 0706, kas atrodas zonas teritorijā, ir tiesīga saņemt likuma “Par nodokļu piemērošanu brīvostās un speciālajās ekonomiskajās zonās” 6.panta otrajā daļā paredzēto nekustamā īpašuma nodokļa atlaidi 20 procentu apmērā no 2020.gadā aprēķinātās nekustamā īpašuma nodokļa summas.

Domes priekšsēdētājs *(personiskais paraksts)* I.Prelatovs